stanford-oval/wikipedia huggingface dataset:
Skaalautumaton verkko
Verkkojen ominaisuuksia

Verkot ovat kilpailtuja järjestelmiä. Kelpoisuus on verkon solmun ominaisuus, joka kuvaa sen suosituimmuutta liitäntöjen muodostamisen kohteena, ja sen arvo lasketaan kelpoisuusmallilla. Ihmissuhteissa kelpoisuus ilmenee kykynä solmia uusia merkityksellisiä suhteita, liiketoiminnassa kykynä houkutella ja pitää asiakkaita ja web-sivulla kykynä saada selaaja palaamaan takaisin sivustolle. Kelpoisuus määritellään suhteessa muihin verkon solmuihin. Korkea kelpoisuus muuttaa satunnaisen kohtaamisen helposti pysyväksi liitännäksi. Solmut kilpailevat verkon tärkeistä liitännöistä voimakkaasti ja jatkuvasti, ja kelpoisuudeltaan korkeat liitännät lisäävät selviytymisen mahdollisuuksia kytkeytyneessä järjestelmässä. Verkon solmut ovat suhteessa toisiinsa joko voittajia tai häviäjiä.
Kelpoisuusmalli on solmulle tarjolla olevien solmun kelpoisuuden ja kytkeytyneisyyden tulo, jonka perusteella liitäntää hakeva solmu tekee päätöksen siitä, mihin tarjolla olevista solmuista se liittyy. Jos kahdella solmulla on sama kelpoisuus, vanhemmalla on puolellaan kilpailuetu. Jokaisessa verkossa kelpoisuus jakautuu verkolle tyypillisellä tavalla. Tämä jakauma kertoo sen, miten samankaltaisia tai toisistaan poikkeavia verkon solmut ovat. Verkon luonteensa riippuu miten kilpailu vaikuttaa sen topologiaan. Verkko voi joko säilyttää skaalautumattoman topologian kilpailusta huolimatta tai sitten kilpailu voi johtaa siihen, että kelpoisuudeltaan korkein napa kerää itselleen valtaosan linkeistä, ja verkoston topologiasta muodostuu tähtitopologia. Microsoft Windows -käyttöjärjestelmä on esimerkki topologialtaan tähdeksi muodostuneesta verkostosta, jossa supernapa on ottanut hallintaansa lähes kaikki linkit eli tietokoneiden käyttäjät.
Verkon elinvoimaisuus on sen kyky selviytyä monenlaisissa olosuhteissa ja sietää virheitä. Topologinen elinvoima perustuu skaalautumattomissa verkoissa rakenteelliseen epätasaisuuteen. Häiriöt kohdistuvat tilastollisesti jakaantuen eli suurin osa häiriöistä kohdistuu merkitykseltään vähäisiin solmuihin. Useat suuret navat korvaavat tarvittaessa toisiaan. Skaalautumaton verkko voi tuhoutua joko kaskadihäiriön tai usean navan poistamisen seurauksena.
Skaalautumattomat verkot ovat kompleksisia ja ne hallitsevat kaaosta itseorganisoitumisella.  Verkoston ymmärtäminen on mahdollista silloin, kun sen rakenne ymmärretään. Pieni muutos verkoston rakenteessa voi tuottaa paljon uusia vaihtoehtoja.
Aiheesta muualla

http://chaos1.la.asu.edu/~yclai/papers/PRE_04_ZPL.pdf
http://www.w3.org/People/Massimo/papers/2004/tolerance_phya_04.pdf
Strega-palkinto

Strega-palkinto (Premio Strega) on arvostetuin italialainen kirjallisuuspalkinto. Palkinto myönnettiin ensimmäisen kerran  1947. Se myönnetään italialaiselle kirjailijalle, joka on kirjoittanut parhaan proosateoksen, joka on ilmestynyt edellisten toukokuun 1. päivän ja 30. huhtikuuta välillä.
Historia

Maria ja Goffredo Bellonci alkoivat 1944 pitää kirjallista salonkia kotonaan Roomassa. Noihin sunnuntaitapaamisiin kokoontui kirjailijoita, taiteilijoita ja älymystöä, ja ryhmä sai nimen Amici della Domenica eli ”Sunnuntaiystävät”. Vuonna 1947 pariskunta päätti yhdessä likööritehtailija Guido Albertin kanssa perustaa liköörin nimen mukaan Strega-nimisen palkinnon ja voittajan valitsisi Sunnuntaiystävät.
Maria Belloncin kuoltua palkintoa on hallinnoinut Fondazione Maria e Goffredo Bellonci. Juryyn valittuja neljääsataa italian kulttuurieliitin jäsentä sanotaan yhä Sunnuntaiystäviksi. Strega-liköörin lisäksi palkintoa rahoittaa italialainen Telecom Italia.
Myös italiankielisille käännösteoksille on vuodesta 2014 jaettu Strega Europea -palkinto. Ensimmäisenä vuonna ehdolla oli Delfina Sessan italiannos Scompartimento n. 6 Rosa Liksomin romaanista Hytti nro 6.
Palkitut > Strega Europea

2014 – Marcos Giralt Torrente: Il tempo della vita
2015 – Katja Petrovskaja: Ehkä Esther (Forse Esther)
2016 – Annie Ernaux: Vuodet (Gli anni)
2017 – Jenny Erpenbeck: Mennä, meni, mennyt (Voci del verbo andare)
2018 – Fernando Aramburu: Äidinmaa (Patria)
2019 – David Diop: Fratelli d’anima
2020 – Judith Schalansky: Inventario di alcune cose perdute
2021 – Georgi Gospodinov: Cronorifugio
2022 – Mihail Šiškin: Sinun kirjeesi (Punto di Fuga) ja Amelie Nothomb: Primo sangue
2023 – Emmanuel Carrère: V13
2024 – Neige Sinno: Tiikerin raatelu (Triste Tigre)
Lähde:
The Julekalender (norjalainen televisiosarja)

| The Julekalender |
| --- | --- |

Tyyli:  komedia, joulu
Kestoaika:  8–15 min
Pääosissa:  Ivar Gafseth   Tore Johansen   Carsten Knudsen   Uffe Rørbæk Madsen   Erling Mylius   Viggo Sommer
Alkuperämaa:   Norja
Alkuperäiskieli:  norja
Verkko:   TV2
Esitetty:  1. joulukuuta 1994 – 24. joulukuuta 1994
Tuotantokausia:  1
Jaksoja:  24
Tuotanto
Ohjaaja(t):  Hans-Erik Saks
Käsikirjoittaja(t):  Ivar Gafseth   Tore Johansen
Aiheesta muualla
IMDb 
The Julekalender on vuonna 1994 valmistunut norjalainen jouluaiheinen televisiosarja, joka parodioi lasten joulukalenteriohjelmia. Päärooleissa nähtiin Tore Johansen, Ivar Gavseth, Erling Myliys ja Arve Opsahl. Sarja perustuu tanskalaiseen The Julekalenderiin, kuten myös myöhemmin tehty suomalainen sarja The Joulukalenteri. Norjalainen versio esitettiin norjalaisella TV 2-kanavalla, ensi kertaa jouluna 1994. Se saavutti suuren suosion.
Nokia 5700 XpressMusic

| Nokia 5700 XpressMusic |
| --- | --- |

Valmistaja:  Nokia
Julkaistu:  2007
Käyttöverkot:  GSM 850/900/1800/1900, UMTS 2100, W-CDMA, EDGE, GPRS
Mitat:  180 × 50 × 17 mm
Paino:  115 g
Näyttö:  2,2" TFT
Näytön kuvatarkkuus:  240 × 320
Värien lukumäärä:  16,7 miljoonaa
Muisti:  35 MB, RAM 64 MB, microSD-muistikorttipaikka
Kamera:  2 MP, 1 600 × 1 200 pikseliä, LED-salama
Radio:  FM-radio
Musiikkisoitin:  kyllä
Valmiusaika:  288 h
Puheaika:  3,5 h
Käyttöjärjestelmä:  Symbian OS S60
Tiedonsiirto:  Bluetooth, infrapuna, USB
Infobox OKNimi-testi OK: 
Nokia 5700 XpressMusic on vuonna 2007 julkaistu matkapuhelin, jonka edeltäjiin kuuluu muun muassa Nokia 3250. 5700 XpressMusic perustuu S60 3.0 feature pack 1 -alustaan. Siinä on standardi 3,5 millimetrin kuulokeliitin, kahden megapikselin kamera, Bluetooth ja 3G-verkkojen tuki. Musiikkisoitin tukee muun muassa mp3, aac-, aac+-, mp4- ja wma-formaattien musiikkia sekä Windows Median kopiosuojausta (drm:ää). Muisti on laajennettavissa kahdeksaan gigatavuun asti microSD-muistikorteilla. Puhelimen hintaluokka oli vuonna 2009 150 eurosta ylöspäin.
Aiheesta muualla

Käyttöohjeet (Arkistoitu – Internet Archive)
Nokia 5700 Xpress Music – Tuki
Nokia 5700 XpressMusic – Puhelinvertailu.com
Nokia 5700 XpressMusic – GSMArena.com
Mediapeli

| Mediapeli |
| --- | --- |
Kestoaika:  30 minuuttia
Pääosissa:  Peter Nyman (juontaja)
Alkuperämaa:   Suomi
Verkko:  MTV3
Esitetty:  1994 – 1997
Aiheesta muualla
IMDb 
Mediapeli oli MTV3-kanavalla vuosina 1994–1997 esitetty ajankohtaisohjelma. Sitä esitettiin arkipäivinä iltapäivisin. Ohjelmaa juonsi myöhemmin Uutisvuoto-ohjelmasta tutuksi tullut juontaja Peter Nyman. Ohjelmassa keskusteltiin ajankohtaisista aiheista ja studiossa oli myös vieraita. Televisiokatsojat pystyivät osallistumaan myös ohjelmassa esitettyyn mielipidekyselyyn, johon pystyi vastaamaan puhelimitse.
Ohjelman nimi perustuu sanontaan, jonka teki tunnetuksi Paavo Väyrynen. "Mediapelillä" Väyrynen tarkoitti sitä negatiivista julkisuutta, joka hänen mukaansa esti hänen voittonsa vuoden 1994 presidentinvaaleissa.
Please Don’t Tease

Please Don’t Tease on Bruce Welchin ja Peter Chesterin tekemä popmusiikkikappale.
Ääninäytteet
Johnny and the New Dodgers (1980)
Äänitiedostojen kuunteluohjeet
Se oli brittilistan ykkössijalla ainakin 5. ja 11. elokuuta 1960 esittäjänään Cliff Richard (ja The Shadows).
Levy-yhtiö oli Columbia Records ja singlen kaupallinen tunnus DB 4479. Toisena kappaleena oli ”Where Is My Heart”.
Suomessa kappaleen on levyttänyt englanninkielisenä ainakin Johnny and the New Dodgers  nimikkoalbumilleen vuonna 1980.
Lisäksi Moog Konttinen on levyttänyt kappaleen suomenkielisellä nimellä ”Miesten mies” vuoden 2000 cover-albumilleen Rock'n'roll vuonna 0.
Viimeinen tango Pariisissa

| Viimeinen tango Pariisissa> Ultimo tango a Parigi |
| --- | --- |

Ohjaaja:  Bernardo Bertolucci
Käsikirjoittaja:  Bernardo Bertolucci Franco Arcalli
Tuottaja:  Alberto Grimaldi
Säveltäjä:  Gato Barbieri
Kuvaaja:  Vittorio Storaro
Leikkaaja:  Franco Arcalli Roberto Perpignani
Tuotantosuunnittelija:  Ferdinando Scarfiotti
Pääosat:  Marlon Brando Maria Schneider
Valmistustiedot
Valmistusmaa:  Italia/Ranska
Tuotantoyhtiö:  Produzioni Europee Associati (PEA) Les Productions Artistes Associés 
Levittäjä:  United Artists Netflix Fandango at Home
Ensi-ilta:  14. lokakuuta 1972
Kesto:  2h 10 min
Alkuperäiskieli:  Ranska/Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Viimeinen tango Pariisissa on Bernardo Bertoluccin vuonna 1972 valmistunut suurta kohua aiheuttanut kulttielokuva, jota kriitikot ovat kutsuneet jopa karkeaksi pornoksi. Elokuva kertoo vanhenevan leskimiehen ja nuoren naisen suhteesta.
Marlon Brando kirjoittaa omaelämäkerrassaan Songs My Mother Taught Me (1994) improvisoineensa monissa kohtauksissa Bertoluccin kehotuksesta. Esimerkiksi kohta, jossa Paul kertoo lapsuudestaan kuvastaa Brandon omia kokemuksia hänen ollessaan nuori.
Viimeistä tangoa Pariisissa pidetään klassikkona. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Se oli kuitenkin vaikea elokuva päänäyttelijöilleen. Brando koki Bertoluccin manipuloineen häntä, eikä hän omien sanojensa mukaan enää koskaan asettanut itseään haavoittuvaiseksi rooleja varten. Maria Schneider puolestaan traumatisoitui elokuvan raiskauskohtauksesta, sydämistyi Bertolucciin ja myöhemmin katui osallisuuttaan projektissa.
Rooleissa

| 0 | 1 | 2 |
| --- | --- | --- |
|  Marlon Brando  | … |  Paul, vanheneva amerikkalainen mies   |
|  Maria Schneider  | … |  Jeanne, nuori nainen   |
|  Maria Michi  | … |  Rosan äiti   |
|  Giovanna Galletti  | … |  Prostituoitu   |
|  Gitt Magrini  | … |  Jeannen äiti   |
|  Catherine Allégret  | … |  Catherine   |
|  Luce Marquand  | … |  Olympia   |
|  Marie-Hélène Breillat  | … |  Monique   |
|  Catherine Breillat  | … |  Mouchette   |
|  Jean-Pierre Léaud  | … |  Tom   |
|  Massimo Girotti  | … |  Marcel   |
|  Veronica Lazar  | … |  Rosa   |
|  Rachel Kesterber  | … |  Christine   |
|  Ramón Mendizábal  | … |  Tango-orkesterin johtaja   |
Manicured Noise

Manicured Noise oli brittiläinen post punk -yhtye.
Vuonna 1980 siltä ilmestyi single Metronome / "Moscow 1980"  luettelotunnuksella PRE 003. Taustayhtiö oli Charisma Records Ltd ja kappaleiden tekijä Walsh.
Samana vuonna ilmestyi single Faith / "Freetime" (PRE 006). New Musical Express -lehden singlepalstalla yhtye mainittiin viikon kehittyneimmäksi ja sitä verrattiin rytmiikaltaan Talking Headsiin. Saksofoni ja laulusuoritus olivat tarpeeksi omaperäisiä pelastamaan yhtyeen suoranaiselta imitoinnilta. "Faith" oli arvioijan mielestä suurenmoista vakavasti otettavaa tanssimusiikia: "a marvellous piece of serious dance music". Yhtye oli kokemassa miehistönvaihdoksia.
Guitar Hero: On Tour Decades

| Guitar Hero: On Tour Decades |
| --- | --- |

Kehittäjä:  Vicarious Visions
Julkaisija:  Red Octane Activision
Jakelija:  Nintendo eShop
Pelisarja:  Guitar Hero
Julkaistu:  EU 14. marraskuuta 2008 NA 16. marraskuuta 2008
Lajityyppi:  musiikkipeli, rytmipeli
Pelimuoto:  yksinpeli, moninpeli
Ikäluokitus:  ESRB: E10+
Alusta:  Nintendo DS
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK    : 
Guitar Hero: On Tour Decades on Vicarious Visionsin kehittämä ja Activisionin julkaisema Guitar Hero -pelisarjaan kuuluva musiikkivideo. Peli julkaistiin Nintendo DS:lle. Decades on jatko-osa pelille Guitar Hero: On Tour. Peli koostuu 28 kappaleesta, jotka ovat neljältä eri vuosikymmeneltä 1970-luvulta 2000-luvulle.
Kappaleet

| Vuosi | Kappaleen Nimi | Artisti | Amerikan Versio | Euroopan Versio | UK-Versio |
| --- | --- | --- | --- | --- | --- |
| 1970 | ”All Right Now” | Free | 1970 | 1970 | 1970 |
| 1980 | ”Any Way You Want It” | Journey | 1980 | 2003 | 1980 |
| 1993 | ”Are You Gonna Go My Way” | Lenny Kravitz | 1990 | 1990 | 1990 |
| 1994 | ”Buddy Holly” | Weezer | 1990 | 1990 | 1990 |
| 2003 | ”Can’t Stop” | Red Hot Chili Peppers | 2000 | 2000 | 2000 |
| 2007 | ”Crushcrushcrush” | Paramore | 2001 | 2003 | 2001 |
| 2005 | ”Dirty Little Secret” | The All-American Rejects | 2001 | 2003 | 2003 |
| 2006 | ”Diventerai Una Star” | Finley | 2003 | 2001 | 2003 |
| 1999 | ”Down” | Stone Temple Pilots | 1990 | 1990 | 1990 |
| 2007 | ”Estrella Polar” | Pereza | 2003 | 2001 | 2003 |
| 2004 | ”Everything Is Everything” | Phoenix | 2003 | 2000 | 2002 |
| 1982 | ”Eye of the Tiger” | Survivor | 2003 | 1980 | 1980 |
| 1972 | ”Free Ride” | Edgar Winter Group | 1970 | 1970 | 1970 |
| 2003 | ”I Believe in a Thing Called Love” | The Darkness | 2000 | 2002 | 2000 |
| 1984 | ”I Can’t Drive 55” | Sammy Hagar | 1980 | 2003 | 2003 |
| 1987 | ”La Bamba” | Los Lobos | 1980 | 1980 | 1980 |
| 2001 | ”The Middle” | Jimmy Eat World | 2000 | 2000 | 2000 |
| 1992 | ”No Rain” | Blind Melon | 1990 | 1990 | 1990 |
| 2000 | ”One Step Closer” | Linkin Park | 2000 | 2000 | 2000 |
| 1987 | ”The One I Love” | R.E.M. | 1980 | 1980 | 1980 |
| 1979 | ”One Way or Another” | Blondie | 1970 | 1970 | 1970 |
| 2007 | ”The Pretender” | Foo Fighters | 2001 | 2001 | 2001 |
| 2007 | ”Ready, Set, Go!” | Tokio Hotel | 2003 | 2001 | 2001 |
| 2005 | ”Remedy” | Seether | 2000 | 2003 | 2003 |
| 1976 | ”Rock and Roll Band” | Boston | 1970 | 2003 | 1970 |
| 1987 | ”Satch Boogie” | Joe Satriani | 2002 | 1980 | 2002 |
| 2001 | ”Smooth Criminal” | Alien Ant Farm | 2002 | 2002 | 2000 |
| 1995 | ”Some Might Say” | Oasis | 2003 | 1999 | 1990 |
| 1974 | ”Sweet Home Alabama” (Live) | Lynyrd Skynyrd | 1970 | 1970 | 1970 |
| 2007 | ”Tarantula” | The Smashing Pumpkins | 2001 | 2002 | 2001 |
| 2007 | ”The Take Over, the Breaks Over” | Fall Out Boy | 2001 | 2001 | 2001 |
| 1997 | ”Volcano Girls” | Veruca Salt | 1990 | 2003 | 2003 |
| 1997 | ”We Are the Champions” | Queen | 2002 | 1970 | 2002 |
| 2003 | ”You Can’t Stop Me” | Guano Apes | 2003 | 2000 | 2003 |
| 1986 | ”You Give Love a Bad Name” | Bon Jovi | 1980 | 1980 | 1980 |
ARA General Belgrano

| ARA General Belgrano |
| --- | --- |
 ARA General Belgrano

Aluksen vaiheet
Rakentaja:  New York Shipbuilding Corporation
Kölinlasku:  15. huhtikuuta 1935
Laskettu vesille:  13. maaliskuuta 1938
Palveluskäyttöön:  ostettu 9. huhtikuuta 1951
Poistui palveluskäytöstä:  upotettu 1982 Falklandin sodassa
Tekniset tiedot
Uppouma:  9 575 t (standardi) 12 242 t (kuormattu)
Pituus:  185,4 m
Leveys:  18,8 m
Syväys:  5,9 m
Nopeus:  32,5 solmua
Miehistöä:  1 138
Aseistus
Aseistus:  15 x 6"/L47 (152 mm) tykkiä 8 x 5"/L25 (127 mm) ilmatorjuntatykkiä 40 mm ja 20 mm ilmatorjuntatykkejä 2 x SeaCat-ilmatorjuntaohjusten laukaisualustaa 2 x helikopteria
ARA General Belgrano (runkonumero C-4) oli Argentiinan laivaston General Belgrano -luokan kevyt risteilijä, jonka Britannian kuninkaallisen laivaston ydinsukellusvene HMS Conqueror upotti 2. toukokuuta 1982 Etelä-Atlantilla Falklandin sodassa.
Alus oli alun perin vuonna 1938 vesille laskettu Yhdysvaltain laivaston Brooklyn-luokan risteilijä USS Phoenix, joka selvisi Japanin hyökkäyksestä Pearl Harboriin ja palveli toisessa maailmansodassa osallistuen useisiin taisteluihin. Alus  poistettiin Yhdysvaltain laivaston vahvuudesta vuonna 1946 ja myytiin 12. huhtikuuta 1951 Argentiinalle, minkä jälkeen se huollettiin Philadelphian laivastontelakalla. Aluksen kansirakenteita supistettiin, torpedovyöt lisättiin, leveyttä kasvatettiin sekä maston tasanteet ja katapultit poistettiin. Se sai palvelukseen otettaessa 5. joulukuuta nimekseen ARA 17 de Octubre ("17. lokakuuta") presidentti Juan Perónin puolueelle tärkeän päivämäärän mukaan.
Valmistus

Alus tilattiin New York Shipbuilding Corporationilta Camdenista New Jerseystä, missä köli laskettiin 15. huhtikuuta 1935. Alus laskettiin vesille 13. maaliskuuta 1938 kumminaan rouva Dorothea Kays Moonan ja otettiin palvelukseen saman vuoden lopulla 3. lokakuuta Philadelphian laivastontelakalla ensimmäisenä päällikkönään John W. Rankin.
NHL 2005

| NHL 2005 |
| --- | --- |
 Kansikuvassa Olli Jokinen.
Kehittäjä:  EA Black Box
Julkaisija:  EA Sports
Pelisarja:  NHL
Julkaistu:  WindowsNA 14. syyskuuta 2004 XboxNA 20. syyskuuta 2004EU 24. syyskuuta 2004 GameCube, PS2EU 8. lokakuuta 2004
Lajityyppi:  urheilu
Pelimuoto:  yksinpeli, moninpeli
Ikäluokitus:  ESRB: E   PEGI: 3
Alusta:  PlayStation 2, Xbox, Nintendo GameCube, Microsoft Windows
Jakelumuoto:  DVD, optinen levy
Lisää peliartikkeleitaVideopelien teemasivulla
Infobox OK  : 
Peli sisälsi aidot maajoukkuepaidat.
NHL 2005 on EA Sportsin julkaisema urheilupeli, joka on julkaistu Suomessa 11. syyskuuta 2004. Se on NHL-pelisarjan 13. osa. Maailmanlaajuisessa kansikuvassa luistelee ruotsalainen Markus Näslund ja suomalaisessa Olli Jokinen.
Peli sisälsi kolmenkymmenen NHL-joukkueen kotihallien lisäksi Nürnberg Arenan, Kölnarenan, Globenin, Hartwall Areenan ja Sazka Arenan.
Liigat

NHL
SM-Liiga
Elitserien
DEL
Lisensoidut maajoukkueet ja World Cup
Kehitys

EA Canada ohjelmoi NHL 2005:sta sellaisen, missä kiekon laukaiseminen on entistä helpompaa. Myös taklaamista ja pelaajien kehittymistä helpotettiin. NHL 2005 sisältää myös kuvakulmaominaisuuden, jossa pelaaja voi itse säätää kuvakulman mieleisekseen. Sillä helpotettiin maalintekoa ja tapahtumia kentällä.
Uutta pelissä oli Luo joukkue -ominaisuus. Tällä ominaisuudella voi valikoida oman huippujoukkueen, jolla pelaa. EA lisäsi tämän ominaisuuden NHL-peliin pelaajien toiveesta.
Dynasty Mode -ominaisuus uudistui niin, että on helpompi pelata otteluita, vaihtaa pelaajia joukkueiden kesken ja tehdä sopimuksia pelaajien kanssa pelaajamarkkinoilta omaan joukkueeseen. Myös sarjataulukko uudistui, ja joukkueen sijoituksen seuraaminen onnistui paremmin. NHL 2005:n Dynasty Modessa joukkueet ovat kahdessa eri lohkossa – itä- ja länsilohkossa.
Soundtrack

Ash - "Orpheus"
Burning Brides - "Heart Full of Black"
Dropkick Murphys - "Time To Go"
Faith No More - "From out of Nowhere"
Franz Ferdinand - "Take Me Out"
Hazen Street - "Fool the World"
Jersey - "Saturday Night"
Letter Kills - "Radio Up"
Lola Ray - "Automatic Girl"
Papa Roach - "Not Listening"
Sugarcult - "Memory"
The F-Ups - "Lazy Generation"
The Network - "Roshambo"
Yo soy Betty, la fea

Yo soy Betty, la fea (Olen Betty, se ruma) on kolumbialainen telenovela (saippuaooppera). Vuonna 2006 alkanut Ruma Betty -televiosarja perustuu siihen. Telenovelan on käsikirjoittanut Fernando Gaitán.
Aiheesta muualla

Yo soy Betty, la fea Internet Movie Databasessa (englanniksi)
Marttyyrit (elokuva)

| Marttyyrit> Martyrs |
| --- | --- |

Ohjaaja:  Pascal Laugier
Käsikirjoittaja:  Pascal Laugier
Tuottaja:   Richard Grandpierre  Simon Trottier 
Säveltäjä:  Alex ja WIllie Cortés
Kuvaaja:  Nathalie Moliavko-Visotzky
Pääosat:   Mylène Jampanoï  Morjana Alaoui 
Valmistustiedot
Valmistusmaa:  Kanada, Ranska
Tuotantoyhtiö:  Canal+ Wild Bunch Ciné+ Classic
Levittäjä:  Wild Bunch Netflix
Ensi-ilta:  25. joulukuuta 2008
Kesto:  100 min
Alkuperäiskieli:  ranska
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Marttyyrit (Martyrs) on ranskalainen kauhuelokuva vuodelta 2008.  Sen ohjasi Pascal Laugier. Pääosissa ovat Mylène Jampanoï ja Morjana Alaoui.
Juoni

Kateissa ollut pikkutyttö pelastetaan hylätystä teurastamosta. Järkyttynyt tyttö ei pysty kertomaan mitään kaappauksestaan. Sairaalassa hän ystävystyy Anna-nimisen tytön kanssa ja saa jälleen elämästä kiinni. 15 vuotta myöhemmin tyhjäkatseinen ja raivohullu nuori nainen tappaa perheen heidän kotitalossaan syvällä metsässä.
Näyttelijöitä

| 0 | 1 | 2 |
| --- | --- | --- |
|  Morjana Alaoui  | … |  Anna   |
|  Mylène Jampanoï  | … |  Lucie   |
|  Catherine Bégin  | … |  Mademoiselle   |
|  Robert Toupin  | … |  isä   |
|  Patricia Tulasne  | … |  äiti   |
|  Juliette Gosselin  | … |  Marie   |
|  Xavier Dolan  | … |  Antoine   |
|  Louise Boisvert  | … |  Annan äiti (ääni)   |
|  Jean-Marie Moncelet  | … |  Étienne   |
Aiheesta muualla

Virallinen sivusto (Arkistoitu – Internet Archive)
Differentiaalinen GPS

Differentiaalinen GPS-paikannus (DGPS) on GPS-paikannuksen alueellinen tarkennusmenetelmä. Se käyttää tarkkaan paikannettuja kiinteitä maa-asemia, jotka mittaavat GPS-signaaleista alueellisen paikannusvirheen ja välittävät paikannukseen korjaustiedon alueella liikuville laivoille jne.
Merenkulku

Yhdysvaltain rannikkovartiosto ylläpitää sen rannikoiden merenkulun DGPS-järjestelmää, jossa korjaustieto välitetään laivoille 285–325 kHz:n taajuuksilla. Samanlainen järjestely on myös Australiassa.
Euroopassa DGPS-järjestelmiä ovat kehittäneet mm. Ruotsin ja Suomen merenkulkuhallinnot. Suomessa Väylävirastolla ja Traffic Management Finlandilla on yhdeksän rannikkoasemaa DGPS-korjaustietojen välittämiseen laivoille.
Ilmailu

DGPS:n nähdään aikanaan korvaavan lentokoneiden laskussa käytettävän ILS-paikannuksen. Ilmailussa Yhdysvaltain, Kanadan ja Meksikon alueella toimii WAAS DGPS-järjestelmä. EU:n kehittämä EGNOS-järjestelmä on otettu käyttöön 1. lokakuuta 2009. EGNOS on laajemman Galileo-palvelun edeltäjä.
Tausta

DGPS sai alkunsa siitä, että GPS:n julkista signaalia huononnettiin 2000-luvun alkuun asti tarkoituksella. GPS:n tullessa käyttöön myös DGPS-järjestelmät oli rakennettu.
Aiheesta muualla

US NDGPS fact sheet (Arkistoitu – Internet Archive)
US coverage maps (Arkistoitu – Internet Archive)
Canadian Coast Guard DGPS information (English)
Canadian Coast Guard DGPS information (French)
Product Survey on RTK DGPS receivers for (mainly) hydrographic use
DGPS Decoding Software
Useful DGPS Links, Databases and Resources
DGPS News & Information (Arkistoitu – Internet Archive)
Anjala (Kouvola)

| Anjala |
| --- | --- |
 Kaupungin kartta, jossa Anjala korostettuna.
Entinen kunta:  Anjala vuoteen 1974
Suuralue:  Anjalankoski
Kaupunginosa nro:  34
Osa-alueet:  Anjalan kirkonkylä  Haukioja  Ruokosuo  Huhdanniemi  Majakivi  Pitkäoja  Muhniemi  Ahvio  Junkkari  Kaukasuo  Korvenkylä  Riitamaa
Postinumero:  46910 Anjala
Taajamat:  Inkeroinen
Naapurikaupunginosat:  Myllykoski  Keltakangas  Inkeroinen  Ummeljoki  Pohjois-Elimäki (Elimäki)  Etelä-Elimäki (Elimäki)
Anjalan kirkko
Anjala on Kouvolan kaupunginosa ja entinen Anjalan kunnan kirkonkylä. Anjala on myös tilastollinen pienalue Anjalankosken suuralueella. Se sijaitsee entisen Anjalankosken kaupungin alueella Kymijoen ja Inkeroisten länsipuolella. Tilastollisessa taajamaluokituksessa Anjala ja Inkeroinen ovat kasvaneet yhteen. Anjala oli vuonna 1975 lakkautetun Anjalan kunnan kirkonkylä ja kuului sen jälkeen vuosina 1975–2008 Anjalankoskeen, joka liittyi nykyiseen Kouvolaan vuoden 2009 alussa.
Historia

Anjalan kirkko on rakennettu vuosina 1755–1756. Tähän kirkkoon tehtiin empiretyylinen ulkovuoraus 1840-luvulla. Muihin historiallisesti merkittäviin alueisiin kuuluu Anjalan kartanon alue. Edelleen olemassa oleva päärakennus on rakennettu 1700- ja 1800-lukujen vaihteessa. Sen julkisivu on tyyliltään uusklassistinen. Entisellä kartanon puutarha-alueella toimii nykyisin maatalousoppilaitos. Anjalassa sijaitsevat kartanot omisti suku Wrede ja tällä kartanoalueella on Anjalan kartanon lisäksi Rabbelugn (Takamaa), Wredeby ja Rauhamaa. Anjalan kartano oli osallisena Anjalan liittokirjassa 1788, jolloin upseerit vetosivat tuolloin käynnissä olleen Venäjän sodan lopettamisen puolesta.
Palvelut

Anjalan taajaman alueella sijaitsee Anjalan päiväkoti, missä on Punainen tupa 1-3 vuotiaiden ja 3-5 vuotiaiden lasten ryhmille sekä Vaniljatalo, jossa toimii yli 5-vuotiaiden ryhmä ja esikoulu. Anjalassa on myös Familarin toimipaikka huostaanotetuille ja tilapäisesti sijoitetuille nuorille. Toimipaikan toiminta on erikoistunut päihdekäytön katkaisemiseen 13-17 vuotiaiden nuorten osalta.